

**Neringai – ES investicijos elektromobilių įkrovimo prieigoms įrengti**

2018 m. spalio 11 d. Neringos savivaldybės administracija pasirašė sutartį su VšĮ Centrine projektų valdymo agentūra pasirašė sutartį dėl projekto **„Elektromobilių įkrovimo infrastruktūros plėtra Neringoje“** **Nr. 04.5.1-TID-V-515-01-0007** įgyvendinimo. Projektas įgyvendintas 2019 m.

Projekto tikslas - įgyvendinti vieną iš parengto Neringos savivaldybės darnaus judumo strateginio plano sprendinių - plėtoti elektromobilių įkrovimo infrastruktūrą. Projekto metu bus įrengtos dvi elektromobilių įkrovimo stotelės - po vieną Nidoje ir Juodkrantėje.

Tai bus vienas iš reikšmingų žingsnių diegiant ir įgyvendinant subalansuotą, efektyvių išteklių ir šiuolaikinių technologijų grindžiamą Neringos darnaus judumo sistemą, kuri skatins naudoti elektra varoma transportą. Tikimasi, kad daugėjant elektra varomų transporto priemonių, kurios pakeistų iškastiniu kuru varomas transporto priemones, ne tik sumažės oro tarša, bet mažės ir transporto sukeliamas triukšmo lygis.

Projekto vertė – 57 767,08 Eur. Projektui įgyvendinti skirta Europos regioninės plėtros fondo

49 102,01 Eur lėšų, Neringos savivaldybės biudžeto lėšos – 8 665,07 Eur.